**Lispeszentadorján Község Önkormányzta Képviselőtestületének**

**2/2016 (III. 31.) önkormányzati rendelete a hulladékgazdálkodásról szóló 8/2015. (IX.30.) rendelet módosításáról**

Lispeszentadorján Község Önkormányzat Képviselő-testületének az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 11. és 19. pontjában meghatározott feladatkörében eljárva, a hulladékról szóló 2012. évi CLXXXV. törvény 35. §-ában és a 88. § (4) bekezdésében, valamint a vízgazdálkodásról szóló 1995. évi LVII. törvény 44/C. § (2) bekezdésében kapott felhatalmazás alapján az alábbiakat rendeli el:

1.§ A Rendelet 1. számú melléklete a következőkre módosul:

1. **Közszolgáltató által felajánlott edényzet űrmértéke és az edények választhatóságának feltételei**

(1) A hulladékgazdálkodási közszolgáltatás végzésének feltételeiről szóló 385/2014. (XII.31.) kormányrendelet 7.§. (1) és (2) bekezdése alapján a Közszolgáltató az alábbi edényzeteket ajánlja fel:

|  |  |
| --- | --- |
| Edényzet űrmértéke | Háztartások létszáma |
| 60 literes[[1]](#footnote-1) | maximum 1 fős |
| 80 literes | 2vagy annál több fős |

1. Az (1) pontban leírt edényméretek használatára való jogosultságát az ingatlanhasználó köteles az Önkormányzat által kiállított igazolás alapján a Közszolgáltató felé igazolni.
2. Az önkormányzati igazolás alapján igényelhető gyűjtőedény használatára kizárólag azon ingatlanhasználó jogosult, aki:
	1. rendelkezik a (2) pont szerinti feltételeknek megfelelően kiállított igazolással,
	2. rendelkezik az önkormányzati igazolás alapján igényelhető szabványos, a Közszolgáltató gépjárműveihez rendszeresített gyűjtőedénnyel,
	3. hiánytalanul kitöltött és aláírt Hulladékszállítási Közüzemi Megállapodással rendelkezik,
	4. a rendszeres hulladékszállítást nem szüneteltetheti,
	5. az érintett ingatlanra vonatkozóan nincs lejárt tartozása,
	6. az általa korábban használt hulladékgyűjtő edényzet – amennyiben az a Közszolgáltató tulajdona – az Önkormányzat által kiállított igazolás átvételekor az Önkormányzatnál leadta.
3. A Közszolgáltató köteles az önkormányzati igazolás és a hiánytalanul aláírt Hulladékszállítási Közüzemi Megállapodás birtokában 45 napon belül módosítani a számlázási adatokat.
4. Az Önkormányzat által kiállított igazolások mindig adott év december 31. napjáig érvényesek.
5. Az önkormányzati igazolás alapján igényelhető gyűjtőedény használatára való jogosultság feltételeiben történő változás esetén az ingatlanhasználó köteles a Közszolgáltató és az Önkormányzat felé haladéktalanul jelezni a változás tényét. Ennek elmulasztása esetén a Közszolgáltató jogosult a 80 literes űrmértékű edényzet és az ingatlanhasználó által jogtalanul igénybe vett edényzet űrmértéke közötti különbség és annak késedelmi kamatának visszamenőlegesen kiszámlázására, valamint az adatbekérés költségének felszámolására az ingatlanhasználó felé.

Lispeszentadorján 2016. március 4.

 Árkus Béla Dr. Resch Karolina

 polgármester jegyző

A rendeletet a mai napon kihirdettem:

Bázakerettye 2016. március 31.

 Dr. Resch Karolina

 jegyző

1. A 60 literes edényzet használatának igényléséhez az Önkormányzat által kiállított igazolás szükséges. [↑](#footnote-ref-1)